Sett ġdid ta' marċi marjani Astratt: F'festi parrokkjali bit-titlu marjan, il-purċissjoni bil-vara tal-Madonna tkun aktarx akkumpanjata tkun tista' tkanta magħhom. Hemm innijiet jew marċijiet mill-pinna, kemm ta' kompożituri Maltin kif ukoll dawk barranin. Kif ser naraw, f'dan is-sett ġdid ta' marċi marjani hemm taħlita tat-tnejn, b'uħud minnhom fuq versi ta' poeti rinomati Maltin bħalma huma: Dun Karm Psaila u Dun Frans Camilleri. Ġwann' San Ġwann, Banda 'Stella Maris' Sliema, Banda 'San Ġiljan' San Ġiljan. Wara ħafna snin twal bla servizzi barra l-pajjiż, il-Banda San Ġiljan bi pjaċir tħabbar li ġiet mistiedna biex tagħti tnejn f'żewġt irħula ġirien li t-tnejn inzertaw jiċċelebraw festa marjana. Dawn is-servizzi, li bdew jingħataw mis-sena l-oħra, huma l-Madonna ta' Lourdes ġewwa San Ġwann, u dik ta' Stella Maris ġewwa Tas-Sliema. Fil-fatt, l-ewwel Banda Ġiljaniża qegħda takkumpanja l-vara fil-festa tal-Madonna ta' Lourdes, li taħbat dejjem fl-ewwel Ħadd ta' Awwissu (L-Imsieraħ, jew kif kien magħruf ukoll San Ġwann, sar parroċċa bit-titlu ta' Marija Verġni Immakulata ta' Lourdes nhar it-12 ta' Settembru 1965), u fil-festa ta' Stella Maris — il-Kewkba tal-Baħar — liema festa taħbat fl-ewwel Ħadd fuq it-18 ta' Awwissu. Għal dan il-għan, il-Kumitat bi ħġaru ddeċieda li għandu jsir sett ta' marċi u innijiet marjani sabiex ikunu jistgħu jindaqqu fil-festa tal-Madonna ta' Lourdes. Das-sett ġdid fil-fatt ser jiżżanżan fil-festa ta' nhar il- Ħadd 3 ta' Awwissu. Is-Surmast Manoel Pirotta u Roger Muscat ħadmu id f'id fuq dan il-proġett ġdid. Hawn taħt hija lista sħiħa ta' marċi u innijiet marjani li ser jindaqqu. Qed jingħata wkoll xi tagħrif siewi marbut magħhom biex il-qarrej ikun jista' japprezzahom aħjar: Innu-Marċ Banda San Ġiljan - Versi ta' Carmelo Galea SDB (16.viii.1890 - 29.vii.1973) u mużika ta' Angelo Pullicino (04.xii.1904 — 20.1x.79). Carmelo Galea, awtur ta' diversi xogħlijiet tal-palk u ta' poeżiji bil-Malti, twieled B'Kara u mar joqgħod Tas-Sliema. Fl-1910 daħal Aspirant mas-Sależjani f'St. Patrick's u għamel xi snin barra għan-Novizzjat u l-Ewwel Professjoni. Mill-1933 'il quddiem huwa għex dejjem fl-Oratorju San Alfons f'Tas-Sliema fejn kien responsabbli mill-produzzjonijiet teatrali mtellgħin mill- Għaqda Filodrammatika San Ġinesju. Il-ħsieb ewlieni fil- kitbiet kollha tiegħu u l-wirjiet teatrali kien jagħmilhom biex ixerred il-valuri nsara fost il-mijiet ta' dawk li jiffrekwentaw it-teatru tas-Sależjani. Angelo Pullicino huwa sinonimu mal-Banda San Ġiljan għax kien Surmast sa mit- twaqqif tagħha għal aktar minn 40 sena. Għalkemm imwieled B'Kara, il-familja tiegħu marret toqgħod San Ġiljan. Studja taħt Vincenzo Costa u Giuseppe Abdilla (armonija). Kien Surmast ta' diversi baned. Kiteb għadd kbir ta' marċi brijużi u innijiet. E POra Che Pia — Magħrufa aħjar bħala l-Ave ta' Lourdes. Għandha mużika ta' Luis Iruarrizaga Aguirre, C. M. F. (1891-1928) u arranġament għall-banda ta' Secondina da Palma (tw. Il-kliem bil-Malti huma ta' P. Xuereb. Santa Madre — Għanja popolari b'arranġament għall-banda ta' Secondina da Palma. Salve, o Vergine Maria — Il-mużika hija ta' Don Pasquale Silla. Ave Maria De Fatima - Għalkemm il-kompożitur ta' dan l-innu mhux magħruf, il-versi huma ta' AntĠnio Botto (1892-1959) Santa Maria Del Cammino — Din l-għanja hija ddedikata lill-Madonna tat-Triq u għandha arranġament għall-banda ta' Secondino de Palma. Dell aurora Tu sorgi pit Bella - Francesco Saverio M. D'Aria (1889-1976) u Don Luigi Guida (1883-1951) huma l-awtur u kompożitur ta' dan l-innu marjan klassiku. Del Carmine (canto religioso) - Dal-innu reliġjuż huwa ddedikat lill-Madonna tal- Karmelu u għandu arranġament mużikali ta' Giuseppe Lotario (tw. Ismagħha l-Għanja — Melodija Portugiża li għandha kliem tal-poeta nazzjonali Dun Karm Psaila (18.x.1871 — 13.x.1961) u armonizzazzjoni u arranġament għall-banda ta' Manoel Pirotta. Dun Karm Psaila twieled f'Ħaż-Żebbuġ. Sar qassis ta' 23 sena u beda jgħallem is- Seminarju. Ħareġ l-ewwel ktieb ta' versi bit-Taljan fl-1896. Għamel żmien twil jgħix il-Belt fejn kiteb uħud mill-aqwa xogħlijiet tiegħu. Għamel xi żmien jgħix ukoll f'Tas- Sliema u San Ġiljan. L-ewwel poeżija li kiteb bil-Malti - Quddiem Xbieha tal-Madonna, dehret fl-ewwel ħarġa ta' Il-Ħabib u kitibha meta kellu 40 senal Kiteb ukoll għadd ta' f innijiet, fosthom l-Innu Malti. Bħalma Int, bl-akbar qima - Bħalma Int, o Marija, fit-tempju (għanja li titkanta waqt l-Offerta) u Bl-akbar qima, o mbierka Madonna (għanja li titkanta waqt id-dħul tal-quddiesa) huma żewġ innijiet iddedikati lill-Imqaddsa Verġni Marija. Dan ġew magħqudin flimkien u jindaqqu b'tali mod li jiffurmaw da capo aria. L-arranġament mużikali huwa ta' Manoel Pirotta. Iż-żewġ għanjiet għandhom kliem ta' Dun Frans Camilleri u mużika ta' P. Danjel Sammut O. Carm. (tw. Ingħaqad mal-Patrijiet Karmelitani fl-1940, u għamel il-Professjoni Sempliċi fl-1941 u l-Professjoni Solenni fl-1945. Ġie ordnat presbiteru fil-Kon-Katidral ta' San Ġwann fil-Belt Valletta fl-1947. F'Malta studja l- mużika taħt is-Surmastrijiet Joseph Abela Scolaro u Carmelo Pace u f'Londra fit- Trinitv College u l-Guildhall School of Music minfejn kiseb diversi diplomi. Kittieb ta' għadd kbir ta' xogħlijiet mużikali, direttur u għalliem tal-mużika, u organista. Għal żmien twil kien ukoll Kappillan tal-Ajruport Internazzjonali ta' Malta. Dun Frans twieled il-Marsa. Studja fis-Seminarju tal-Furjana u l-Università ta' Malta. Għallem il-Malti fil-Kulleġġ San Alwiġi u s-Seminarju bejn (1944-64). Okkupa diversi karigi bħala segretarju u editur. Kiteb mal-500 innu għal reliġjuża, soċjali u edukattiva, imqanqla b'mod speċjali mill-imħabba u l-qima li kellu lejn il-Madonna u l-qaddisin. Għadd ta' poeżiji u esejs minn tiegħu ġew ippubblikati f'antoloġiji u rivisti. Bħala fotografu kien magħruf għar-ritratti li jaqbdu l-ambjent lokali u l-pajsaġġ Malti. A mi Virgen de Valvanera: Jacinto Manuel Rojas Guisado huwa l-kompożitur ta' dan il-marċ iddedikat lil Sidtna Marija ta' Valvanera f'Sevilla. Viva Viva — Inno alla Madonna del Divino Amore — L-innu huwa ddedikat lill-Madonna tal- Imħabba Divina u għandu arranġament għall-banda ta' Secondino da Palma. Fil-Ħlewwa ta' Mejju (Innu lill-Madonna) — l-Innu għandu mużika ta' Giuseppi Caruana ( 1.vi.1880 —21.xi.1931) u versi ta' Dun Karm Psaila. Giuseppe Caruana studja taħt Paolino Vassallo u kien kompożitur ta' mużika sagra. Jibqa' magħruf l-aktar għall-innu T'Adoriam ostia Divina fuq kliem ta' Dun Karm Psaila għall-okkażjoni tal-Kungress Ewkaristiku Internazzjonali tal- 1913 (Dan il-kungress, is-sena d-dieħla jagħlaq mitt sena minn mindu sar). Religiosa (Marcia Religiosa): Dan il-marċ reliġjuż għandu mużika ta' Claudio Calderari (tw. Madwarek O Madonna — O Verġni l-iżjed safja: Dawn iż-żewġ innijiet għandhom mużika ta' Dun Karm Scerri. L-ewwel innu għandu versi ta' Dun Frans Camilleri filwaqt li t-tieni wieħed huma ta' Bro. L-arranġament għall-banda huwa ta' Manoel Pirotta. Jibqa' mfakkar l-iżjed għall-imħabba li kellu lejn l- Ilsien Malti li huwa għallem għal bosta snin u għall-kitbiet li ħalla għat-tixrid tiegħu fost l-istudenti u ż-żgħażagħ tal-ġenerazzjoni ta' żmienu. Ippubblika diversi text books għall-iskejjel u oħrajn b'suġġett storiku, kif ukoll ħafna innijiet sagri. Mons. Carmelo Scerri (1905-05.iii.81) beda jitgħallem il-mużika taħt missieru Vittorio Scerri u kompla l-istudji tal-mużika polifonika fis-Seminarju. Wara li sar saċerdot fl-1930 kompla jistudja, u ħames snin wara nħatar organista fil-Katidral tal Lucon fi Franza. Lura Malta fl-1945 inħatar organista tal-Kon-Katidral ta' San Ġwann, kariga li żamm għal madwar 30 sena. Fost ix-xogħlijiet tiegħu nsemmu il-Kantata f'ġieħ Santa Marija ta' Lourdes, l-Oratorio S. Gregorio Magno, quddiesa pastorali, u għadd ta' innijiet. Fit-Tempju Tarbija — F'Riġlejn it-Tron tal-Grazzja — Huma żewġ għanjiet oħra bi kliem ta' Patri Alfons M. Sammut ofmconv. u mużika ta' Dun Karm Scerri, u arraġament għall-banda ta' Manoel Pirotta. L-ewwel innu (tal-Imqaddsa Verġni Marija) jitkanta waqt l-Offerta, filwaqt li t-tieni wieħed (tal-Qalb bla Tebgħa ta' Marija) jitkanta waqt id-dħul tal-quddiesa. Dan tal-aħħar iservi bħala introduzzjoni f'forma ta' fanfarra għall-ewwel wieħed immmarkat Maestoso u li għandu minn marcia lenta. Studja s-seminarji tar-Rabat u l-Belt u f'Ruma. Huwa ngħaqad mal-Ordni tal-patrijiet Minuri Konventwali fl-1945 u ġie ordnat qassis fl-1952. Għamel xi żmien kappillan tal-knisja ta' Burmarrad. Intbagħat it-Turkija fl-1982 bħala gwardjan u rettur tal-Bażilika ta' Sant' Antnin f'Istanbul. Fl-1997 laħaq gwardjan u kappillan tal-knisja ta' Santa Liena f'Izmir. Kemm dam it-Turkija serva diversi karigi għoljin. Ave o Stella Del Mare — Innu ddedikat lil Stella Maris — Kewkba tal-Baħar. L-arranġament għall- banda huwa ta' Secondino de Palma In Precessione (Marcia Religiosa) — Marċ reliġjuż kompożizzjoni oħra ta' Giuseppe Lotario. Innu Popolari Madonna ta' Lourdes— L-innu, f'forma ta' volantin, għandu mużika ta' Carmelo Zammit (16.1iv.1907-09.1i.2004). Carmelo Zammit, kompożitur u direttur, twieled f'Tas-Sliema. Kien maestro di cappella f'għadd ta' parroċċi. Kiteb f'diversi ġeneri fosthom, mużika leġġiera, b'uħud mill-kanzunetti tiegħu jirbħu l-aqwa premijiet f'kompetizzjoni lokali u barranin. Minbarra xogħlijiet sagri, kiteb ukoll mużika għall-vodvill u l-operetta. Ingħata Ġieħ ir-Repubblika fl-1997. Iżżewweġ lil Josephine Vella fl-1928 u għandu tifel u tlitt ibniet. Uħud mill-aqwa kanzunetti tiegħu għandhom kliem ta' Carmen Dimech.